Elvyra Janina Kunevičienė

Elvyra Janina Misevičiūtė-Kunevičienė (g. 1939 m. gruodžio 9 d. Kazokuose, Krekenavos valsčius, Panevėžio apskritis) – Lietuvos finansininkė, politinė bei visuomenės veikėja, socialinių mokslų daktarė.

 Biografija 
Gimė ūkininkų šeimoje. 1948 m. gegužės 22 d. su tėvais ištremta į Sibirą. 1948–1956 m. mokėsi Kičibašo (Krasnojarsko kraštas) aštuonmetėje mokykloje. 1957–1960 m. Kičibašo parduotuvės vedėja. 1960–1963 m. mokėsi Krasnojarsko finansų technikume. 1963–1967 m. studijavo Leningrado Nikolajaus Voznesenskio finansų ekonomikos institute, finansininkė.

1967 m. grįžo į Lietuvą. 1967–1972 m. Vilniaus verpimo ir audimo fabriko „Audėjas“ finansininkė. 1975 m. baigė Vilniaus universiteto aspirantūrą, ekonomikos mokslų kandidatė.http://www.mokslas.mii.lt/mokslas/SRITYS/duom00.php?pav=K&sritis=S  1975–1991 m. LSSR liaudies ūkio specialistų tobulinimosi instituto dėstytoja, nuo 1982 m. Finansų katedros docentė. Parengė mokymo priemonių ir straipsnių produkcijos savikainos apskaičiavimo ir finansų klausimais.Kas yra kas: Lietuvos moterys. – Kaunas: Neolitas, 2007. – 244 psl.

1991 m. vasario 12–26 d. Vyriausybės vadovybės patarėja įmonių finansų, bankų ir apskaitos klausimais. 1991–1992 m. Gedimino Vagnoriaus Vyriausybėje – LR finansų ministrė. 1992–1996 m. ir 1996–2000 m. LR Seimo narė, 1996–1999 m. Seimo biudžeto ir finansų komiteto pirmininkė, 2000 m. Nuosaikiųjų konservatorių frakcijos narė.1996–2000 m. kadencijos Seimo narėhttps://www.vrk.lt/statiniai/puslapiai/n/rinkimai/20001008/kandvl.htm-152753.htm 2003–2017 m. VšĮ „Kiekvieno sveikata“ direktorė.

1989 m. Vilniaus politinių kalinių ir tremtinių bendrijos narė, Lietuvos politinių kalinių ir tremtinių sąjungos tarybos narė, 1993 m. Tėvynės sąjungos valdybos narė.

Vyras Edmundas (1930–1996), ekonomikos mokslų kandidatas, docentas.

 Šaltiniai 

|-

Kategorija:Lietuvos finansų ministrai
Kategorija:Seimo nariai
Kategorija:Lietuvos finansininkai
Kategorija:Lietuvos dėstytojai